Na osnovu člana 59. Zakona o zaštiti okolisa i člana 23. Izmjena i dopuna zakona o zaštiti okoliša (Službene novine Federacije BiH“, br. 33/03 i 38/09), federalna ministrica okoliša i turizma donosi:

**PRAVILNIK**

**O UTVRĐIVANJU USLOVA I KRITERIJA ZA STAVLJANJE NA LISTU STRUČNJAKA KOJI MOGU BITI IMENOVANI U STRUČNE KOMISIJE U POSTUPKU OCJENE STRATEŠKIH STUDIJA O PROCJENI UTICAJA NA OKOLIŠ I STUDIJA UTICAJA NA OKOLIŠ**

**Član 1.**

**Cilj**

Ovim Pravilnikom utvrđuju se uslovi i kriteriji za stavljanje na listu stručnjaka koji mogu biti imenovani u stručne komisije (u daljem tekstu lista stručnjaka) za ocjenu strateških studija uticaja na okoliš i studija uticaja na okoliš (u daljem tekstu studija), osim za hidroenergetska postrojenja koja su definirana Pravilnikom o načinu formiranja i rada stručnih komisija za ocjenu studija uticaja na okoliš u postupku izdavanja okolinske dozvole za pogone za proizvodnju hidroelektrične energije.

**Član 2.**

**Definicije**

U smislu ovog pravilnika, sljedeći izrazi imaju značenja:

1. “Komisija za ocjenu zahtjeva za stavljanje na listu” je komisija koju imenuje ministrica/ministar rješenjem za utvrđivanje da li kandidat, na osnovu dostavljenog zahtjeva za stavljanje na listu stručnjaka za ocjenu studija ispunjava uslove u skladu sa ovim Pravilnikom.
2. “stručna komisija” je komisija koju imenuje ministrica/ministar rješenjem o imenovanju komisije za ocjenu studija.

**Član 3.**

**Imenovanje i mandat Komisije za ocjenu zahtjeva za stavljanje na listu**

U svrhu provedbe ovog Pravilnika, Federalno ministarstvo okoliša i turizma (u daljem tekstu: federalno ministarstvo), imenuje Komisiju za ocjenu zahtjeva za stavljanje na listu (u daljem tekstu Komisija) za utvrđivanje da li kandidat, na osnovu podnesenog zahtjeva ispunjava uslove za stavljanje na listu stručnjaka.

1. Komisiju imenuje ministar/ministrica posebnim rješenjem.
2. Mandat članova Komisije traje četiri godine.

**Član 4.**

**Ovlaštenje i odgovornost Komisije**

Ključna ovlaštenja i odgovornosti Komisije su:

1. utvrđivanje da li kandidat na osnovu podnesenog zahtjeva za stavljanje na listu stručnjaka ispunjavaju uslove u skladu sa ovim Pravilnikom,
2. stavljanja na listu stručnjaka kao i brisanje sa liste stručnjaka.

**Član 5.**

**Uslovi za stavljanje na listu stručnjaka**

1. Kandidati za stavljanje na listu stručnjaka mogu biti sva fizička lica sa prebivalištem u Federaciji Bosne i Hercegovine koji posjeduju reference koji se odnose na zaštitu okolišaza određenu oblast rada iz člana 8. ovog Pravilnika.
2. Reference podrazumijevaju i dokaz o:
3. učestvovanju u izradi najmanje četiri projekta, studije, plana u oblasti/ima rada za koje se prijavljuje i to kao voditelj projekta ili dio stručnog tima,

(b) objavljenim stručnim i naučnim radovima u zbornicima radova i referentnim časopisima, a koji se odnose na zaštitu okoliša.

**Član 6.**

**Dostavljenje zahtjeva**

1. Federalno ministarstvo će objaviti javni poziv za dostavljanje zahtjeva za stavljanje na listu stručnjaka na web stranici ministarstva [www.fmoit.gov.ba](http://www.fmoit.gov.ba)., a kratka obavijest o istom će biti objavljena u Službenim novinama Federacije BiH i jednim dnevnim novinamA.
2. Kandidat koji želi da bude na listi stručnjakadostavlja zahtjev u skladu sa članom 7. i 8. ovog Pravilnika Federalnom ministarstvu okoliša i turizma, sa naznakom “Komisiji za ocjenu zahtjeva za stavljanje na listu stručnjaka koji mogu biti imenovani u stručne komisije za ocjenu studija”.
3. Kandidati mogu dostavljati zahtjeve za stavljanje na listu stručnjaka u kontinuitetu, u skladu sa ovim Pravilnikom.
4. Komisija razmatra pristigle zahtjeve i ažurira listu stručnjaka svakih šest mjeseci na način propisan članom 11. ovog Pravilnika.

**Član 7.**

**Sadržaj zahtjeva i kriteriji**

1. Uz zahtjev za stavljanje na listu stručnjaka, kandidat je dužan priložiti:
2. potvrdu iz CIPS-a o prebivalištu na području Federacije BiH iz člana 5. stav 1.,
3. dokaz o visokoj stručnoj spremi, najmanje sa završenim II ciklusom studija ili VII stepenom stručne spreme,
4. uvjerenje o radnom iskustvu za više od deset godina rada na poslovima iz oblasti rada u skladu sa članom 8. ovog Pravilnika,
5. dokaz o urađena najmanje četiri projekta, studije, plana u oblasti/ima rada za koje se kandidat prijavljuje i to kao voditelj projekta ili obrađivač i objavljene stručne i naučne radove u zbornicima radova i referentnim časopisima, a koji se odnose na zaštitu okoliša i to: naziv rada, autor/i, naziv zbornika radova ili referentnog časopisa, broj i datum objave,
6. dokaz o plaćenim naknadama iz člana 14. ovog Pravilnika.
7. naznaka za koju oblast rada se prijavljuje.
8. Komisija se sastoji od najmanje pet članova, od kojih je jedan član iz Akademske zajednice i četiri člana iz Federalnog ministarstva okoliša i turizma.
9. Tehnički sekretar Komisije vodi zapisnike sa sastanaka Komisije.
10. Komisija ažurira liste stručnjaka, koja se objavljuje na web stranici federalnog ministarstva okoliša i turizma.

**Član 8.**

**Oblast rada**

Kandidati mogu biti stavljeni na listu u okviru jedne ili više slijedećih oblasti:

1. Tehnologija industrijskih procesa, energetskih tehnologija, rudarskih tehnologija,
2. Projekti infrastrukturnih objekata,
3. Hemija i/ili industrijska hemija,
4. Analiza uticaja industrijske aktivnosti na vode,
5. Analiza uticaja industrijske aktivnosti na zrak,
6. Analiza uticaja industrijske aktivnosti na tlo,
7. Analiza uticaja na biodiverzitet i zaštitu prirodnih područja,
8. Prečišćavanje otpadnih voda,
9. Upravljanje (tečnim, čvrstim, plinovitim i/ili opasnim) otpadom,
10. Energetska efikasnost,
11. Buka,
12. Radijacijsko zračenje,
13. Protupožarna zaštita i sigurnost na radu,
14. Procjena rizika,
15. Izrada programa monitoringa (praćenje stanja okoliša),
16. Oblast poljoprivrede i šumarstva,
17. Oblast okolišnog prava,
18. Ostalo.

**Član 9.**

**Izbor stručnjaka za stavljanje na listu**

1. Komisija se sastaje po potrebi radi razmatranja zahtjeva za dopunu liste, a najmanje jednom godišnje, kako bi utvrdila da li prijavljeni kandidati ispunjavaju uslove za stavljanje na listu stručnjaka.
2. Na prijedlog Komisije, u roku od osam dana, ministar/ministrica federalnog ministarstva okoliša i turizma donosi rješenje o listi stručnjaka za ocjenu studija i objavljuje listu stručnjaka na web stranici tri dana nakon donošenja rješenja.

**Član 10.**

**Nadzor nad radom stručnjaka i brisanje sa liste**

1. Komisija se sastaje po potrebi (najmanje dva puta godišnje) radi provedbe aktivnosti nadzora nad radom stručnjaka sa liste, odnosno kako bi provjerila ispunjavaju li stručnjaci obaveze za ocjenu studije u skladu sa ovim Pravilnikom.
2. Komisija razmatra zahtjev za preispitivanje rada stručnjaka uz dostavljeno obrazloženje od strane voditelja postupka da stručnjak u svom radu nije dao dovoljan doprinos i argumente po stavkama iz Obrasca za ocjenu studije o uticaja na okoliš iz priloga 2. ovog Pravilnika
3. Preispitivanje rada stručnjaka može se pokrenuti ukoliko stručnjak ne dostavlja izvještaje blagovremeno i/ili ne sarađuje u skladu sa poslovnikom o radu Komisije.
4. Na osnovu prijedloga Komisije, federalni ministar/ministrica u roku od osam dana može donijeti rješenje o brisanju sa liste.

**Član 11.**

**Vođenje, ažuriranje i javno objavljivanje liste stručnjaka**

1. Komisija ažurira listu stručnjaka u skladu sa ovim Pravilnikom.
2. Lista stručnjaka je dostupna javnosti putem web stranice federalnog ministarstva [www.fmoit.gov.bа](http://www.fmoit.gov.bа).
3. Komisija ažurira proširenu listu stručnjaka koja sadrži ime i prezime stručnjaka/stručno/akademsko zvanje, lične i kontakt podatke o kandidatima (adresa prebivališta, broj telefona, e-mail adresa), oblast/i rada.
4. Podaci na listi stručnjaka koji se javno objavljuju ne sadrže kontakt podatke.

**Član 12.**

**Izbor stručnjaka sa liste za rad u stručnim komisijama**

1. Voditelj upravnog postupka predlaže članove stručne komisije, na osnovu predmeta/ sadržaja studije, po primjenjivim područjima rada člana 8. ovog Pravilnika za konkretan slučaj.
2. Voditelj postupka obavještava stručnjake iz stava 1. ovog člana o prijedlogu za rad u stručnoj komisiji i traži da mu dostave potpisanu i ovjerenu izjavu iz Priloga 1. ovog Pravilnika da nije učestvovao u izradi dokumenta vezano za predmetni projekat/studiju.
3. Ministar/rica, uz izjave iz stava 2. ovog člana, rješenjem imenuje stručnu komisiju.

**Član 13.**

**Stručna komisija**

1. Stručna komisija se sastoji od najmanje tri člana sa liste stručnjaka.
2. Izvještaj svakog člana stručne komisije pojedinačno mora sadržavati detaljno popunjen obrazac iz priloga 2 ovog Pravilnika. i jasan zaključak da li se studija prihvata ili ne prihvata,uz jasno obrazloženje zaključka.
3. Izvještaj obavezno sadrži datum kad je sačinjen i potpis člana komisije.
4. Voditelj postupka nije član stručne komisije.

**Član 14.**

**Naknade**

1. Ministar posebnim rješenjem određuje visinu i način plaćanja naknade i troškove za rad Komisije za ocjenu zahtjeva za stavljanje na listu, koje se objavljuje u Službenim novinama Federacije BiH.
2. Predsjedniku, ćlanovima i tehničkom licu pripada naknada za rad u visini koju posebnim Rješenjem utvrđuje ministar.
3. Visina i način plaćanja iz stava (4) ovog člana utvrđuje se u skladu sa članom 41. Zakona o plaćama i naknadama u organima vlasti u Federaciji Bosne i Hercegovine („Službene novine Federacije BiH“ br. 45/10 i 111/12) i članom 12. Uredbe o načinu osnivanja i utvrđivanju visine naknade za rad radnih tijela osnovanih od strane Vlade Federacije BiH i rukovodilaca federalnih organa državne službe („Službene novine Federacije BiH“ br. 48/14, 77/14, 97/14 i 58/15).
4. Naknadu iz stava (2) ovog člana isplaćuje Ministarstvo na teret sredstava ostvarenih uplatom troškova naknade na depozitni račun budžeta FBiH
5. Troškove stavljanja na listu snosi kandidat.
6. Propisana naknada troškova za rad Komisije za ocjenu zahtjeva za stavljanje na listu objavljuje se u javnom pozivu iz člana 6.

 **Član 15.**

**Način rada Komisije i stručnih komisija**

1. Način rada Komisije za ocjenu zahtjeva za stavljanje na listu urediće se Poslovnikom o radu komisija za sve oblasti iz člana 8.
2. Poslovnik o radu donosi Federalno ministarstvo okoliša i turizma.

**Član 16.**

**Prijelazne i završne odredbe**

1. Stručnjaci koji su certificirani na osnovu odredbi dosadašnjeg Pravilnika o utvrđivanju uvjeta**,** kriterija za odobravanje i održavanje certifikacije za članove u stručnim komisijama za ocjenu studija o procjeni uticaja na okoliš u postupku izdavanja okolinske dozvole (“Službene novine Federacije BiH”,broj: 94/12) ostaju na listi i biće vođeni kao poseban dio jedinstvene liste, ali podliježu pod nadzor u smislu čl. 10 ovog Pravilnika.
2. Stručnjaci iz stava 1. ovog člana moraju u roku dvije godine od dana stupanja na snagu ovog Pravilnika dostaviti dokumente iz člana 7., stav (1) i opredijeliti se za oblast rada iz čl. 8 ovog Pravilnika.
3. Do formiranja nove liste stručnjaka, kandidati za članove stručnih komisija će se birati sa postojeće liste stručnjaka.

**Član 17.**

**Prestanak važenja Pavilnika koji je u primjeni**

Donošenjem ovog Pravilnika prestaje da važi Pravilnik o utvrđivanju uvjeta, kriterija za odobravanje i održavanje certifikacije za članove u stručnim komisijama za ocjenu studija o procjeni uticaja na okoliš u postupku izdavanja okolinske dozvole (“Službene novine Federacije BiH”,broj: 94/12).

**Član 18.**

**Stupanje na snagu**

Ovaj Pravilnik stupa na snagu narednog dana od dana objavljivanja u "Službenim novinama Federacije BiH".

Broj:

\_\_\_\_\_\_\_\_\_\_\_\_\_ 2020. godine

S a r a j e v o Dr Edita Đapo

**PRILOG 1.**

Ime i prezime

Adresa stanovanja

Telefon

E-mail

**Izjava**

Ovom izjavom potvrđujem da nisam ni na koji način učestvovao u izradi Studije uticaja na okoliš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (naziv/opis predmeta studije)

Ili drugih studija, analiza, izvještaja, planova i drugih dokumentata koji su u vezi sa predmetnom Studijom niti imam drugi oblik poslovne saradnje sa investitorom i izrađivačem Studije.

Potvrđujem da su informacije date u ovom zahtjevu istinite, tačne i potpune.

Prihvatam da budem član stručne komisije za oblast/oblasti rada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za Studiju uticaja na okoliš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ime potpisnika:

Datum: Potpis :

**PRILOG 2.**

**Lista za provjeru studija o procjeni uticaja na okoliš – tabela**

 Lista je temeljena na dokumentu Europske komisije ‘Vodič za EIA: Osvrt na Studiju o utjecaju na okoliš’ iz 2001. godine.

U svrhu razumljivosti i lakoće praćenja okolišne studije, ova lista je podijeljena na specifične fragmente posvećene najvažnijim dijelovima okolišne studije. Važnost ovih dijelova je objašnjena ispod svakog naslova, popraćenog setom pitanja na koja treba kvalitativno odgovoriti nakon što se studija pročita.

Neki od mogućih odgovora su:

**Nije primjenjiv:** Ovaj odgovor je prikladan u slučajevima gdje su pitanja specifična za jedan tip razvoja ili tehnologije, koji nisu tema okolišne studije koju se procjenjuje. Ova pitanja nemaju uticaja u procjeni ukupne kvalitete studije.

**U potpunosti zadovoljava praksu:** Ovaj odgovor ukazuje da su pružene informacije koje bi odgovarale na relevantna pitanja dobro objašnjene, utemljene na prikladnim podacima i drugim informacijama, te mogu biti korištene kao baza za donošenje odluka o razvoju. Ovakvi podaci moraju odgovarati trenutnim podacima, biti razumljivi i relevantni za temu diskusije; sa pravilno navedenim službenim izvorima i citiranim studijama koje su dostupne za prikaz.

**Djelomično zadovoljava ispravnu praksu.** Ovaj odgovor ukazuje na to da u studiji o procjeni uticaja na životnu sredinu nema dovoljno informacija ili analiza kako bi se u potpunosti odgovorilo na određeno pitanje; studija ne uzima u obzir sve važne podatke ili najnovije informacije, pa prije nego što se donese bilo kakva odluka o razvoju, ove procjene treba poboljšati.

**Ne zadovoljava ispravnu praksu**. Ovaj odgovor ukazuje na značajno odstupanje od smisla okolišne studije, podižući ozbiljnu zabrinutost o kvaliteti odluke koja se može donijeti na temelju informacija koje su predstavljene u studiji. On podrazumijeva da ovi dijelovi studije moraju biti ponovo procijenjeni ili poboljšani sa više podataka prije nego što se može donijeti odluka.

**OPIS PROJEKTA**

|  |  |  |
| --- | --- | --- |
| **Pitanje** | **Ocjena** | **Bilješka/Komentar** |
| Je li objašnjeno usklađivanje projekta sa relevantnim strategijama, razvojnim planovima i regulatornim okvirima? |  |  |
| Je li projekat koji će se implementirati opisan, detaljno određujući vremenski okvir te početni i krajnji datum izgradnje, operacija i razgradnje? |  |  |
| Jesu li svi glavni dijelovi projekta opisani i predstavljeni grafički na planu, pokazujući granice razvoja, uključujući čak i zemlju koja se privremeno koristi tijekom izgradnje? |  |  |
| Jesu li opisane sve aktivnosti tijekom (i) izgradnje, (ii)operacija i (iii) razgradnje uključujući veličinu,kapacitet, propusnost, ulazni i izlazni materijal?(Odrediti koje se aktivnosti mogu primijeniti nakonkretnom primjeru). |  |  |
| Jesu li opisane sve aktivnosti tijekom (i) izgradnje, (ii) operacija i (iii) razgradnje uključujući veličinu, kapacitet, propusnost, ulazni i izlazni materijal? (Odrediti koje se aktivnosti mogu primijeniti na konkretnom primjeru). |  |  |
| Jesu li potrebni dodatni radovi i/ili servisi za projekat? Ukoliko jesu – opisati ih i izmjeriti, uključujući detalje potrebnih dozvola. |  |  |
| Postoji li mogućnost da će se pojaviti dodatni ili izmijeniti postojeći radovi kao posljedica projekta?  |  |  |
| Postoje li/jesu li planirani ikakvi radovi sa kojima bi projekat mogao imati cjelokupni efekt? |  |  |
| Je li izmjereno i prikazano na umanjenoj karti zemljišno područje koje je, prema tlocrtu projekta, trajno zauzeto fizičkim komponentama projekta? |  |  |
| Je li izmjereno i prikazano zemljišno područje koje je potrebno za privremenu konstrukciju te je li određen plan za obnavljanje navedenog područja?  |  |  |
| Je li opisana veličina, oblik i izgled struktura ili ostalih radova koji su predviđeni u okviru projekta? |  |  |
| Jesu li izračunati brojevi i druge karakteristike za projekte koji podrazumijevaju premještanje ljudi ili biznisa?  |  |  |
| Jesu li tip i količina izlaznog materijala koji je proizveden kroz projekat prikazani kroz proračun, a ne procjenom? |  |  |
| Jesu li razmatrani tip i količina sirovina i energije potrebne za izgradnju i rad?  |  |  |
| Razmatraju li se ekološke implikacije nabavke sirovina?  |  |  |
| Jesu li razmatrani rezultati projekta u okviru zaposlenosti ili smanjena broja zaposlenih tijekom (i) izgradnje, (ii) operacija i (iii) razgradnje? (Odrediti koje se aktivnosti mogu primijeniti na konkretnom primjeru). |  |  |
| Jesu li identificirane vrsta i količina ostataka i emisije (tj. čvrstog otpada, otpadnih voda i emisija plinova i čestica) nastalih tijekom (i) izgradnje, (ii) operacija i (iii) razgradnje? (Odrediti koje se aktivnosti mogu primijeniti na konkretnom primjeru). |  |  |
| Jesu li razmatrani sastav, toksičnost i druge opasnosti nastale od ostataka i emisija (tj. čvrstog otpada, otpadnih voda i emisija plinova i čestica) koje je izazvao projekt?  |  |  |
| Jesu li opisane metode za prikupljanje, skladištenje, postupanje, transport i u konačnici odlaganje svih odgovarajućih ostataka i emisija (tj. čvrstog otpada, otpadnih voda i emisija plinova i čestica)?  |  |  |
| Jesu li razmatrane lokacije za konačno odlaganje svih odgovarajućih ostataka i emisija (tj. čvrstog otpada, otpadnih voda i emisija plinova i čestica)? |  |  |
| Jesu li pronađeni i izmjereni ikakvi izvori buke, topline, svjetla ili elektromagnetske radijacije koji su nastali zbog projekta? |  |  |
| Jesu li identificirane metode za procjenu količine i sastava svih ostataka i emisija? Je li diskutirane nedoumice oko procjene ostatka i emisija?  |  |  |
| Jesu li diskutirani rizici povezani sa projektom kao što su rizik od rukovanja opasnim materijalima, rizik od izlijevanja, požar, eksplozija, rizik od prometne nezgode, rizik od kvara ili greške u proizvodnim procesima ili pogonima, te rizik od izloženosti prirodnim katastrofama?  |  |  |
| Jesu li iznesene mjere za prevenciju i reagiranje prilikom nesreća i neočekivanih događaja? |  |  |

**RAZMATRANJE ALTERNATIVE**

|  |  |  |
| --- | --- | --- |
| **Pitanje** | **Ocjena** | **Bilješka/Komentar** |
| Jesu li opisani osnovni ekološki uvjeti u situaciji ‘bez akcije’?  |  |  |
| Jesu li alternative navedene tijekom razvojne faze projekta detaljno opisane te jesu li objašnjeni njihovi ekološki utjecaji? |  |  |
| Jesu li navedene alternative i njihovi ekološki utjecaji uspoređeni sa situacijom ‘bez akcije’ i sa predloženim projektom?  |  |  |
| Je li opisan proces razvoja projekta uključujući objašnjenje razloga odabira predloženog projekta? |  |  |

**OPIS OKOLIŠA NA KOJI MOŽE UTJECATI PROJEKAT**

|  |  |  |
| --- | --- | --- |
| **Pitanje** | **Ocjena** | **Bilješka/Komentar** |
| Hoće li ta zemljišta biti zauzeta projektom i njegovim okolnim područjem i može li doći do potencijalnog konflikta sa već postojećim načinom korištenja ovih zemljišta? |  |  |
| Jesu li opisane izmjene u topografiji, geologiji i tlu ovih zemljišta? |  |  |
| Jesu li opisane značajne karakteristike topografije i geologije tog područja te uvjeti i način korištenja tla? Je li opisano vodeno okruženje tog područja? Jesu li opisane hidrologija, kvaliteta vode ili način upotrebe vodenih resursa na koje može utjecati projekat? |  |  |
| Jesu li opisani mikroklima, meteorološki uvjeti i trenutna kvaliteta zraka područja?  |  |  |
| Je li opisana trenutna situacija svjetlosti, buke, topline i elektromagnetske radijacije?  |  |  |
| Je li opisana ikakva materijalna imovina područja na koju može utjecati projekat? |  |  |
| Jesu li opisane karakteristike pejzaža, gradskog pejzaža ili arheološke, povijesne, arhitektonske ili druge lokacije od društvenog ili kulturnog značaja u tom području na koje ovaj projekat može negativno utjecati, uključujući bilo kakve bitne ili zaštićene lokacije, pejzaže i znamenite vidikovce? |  |  |
| Jesu li opisani demografski, društveni i socioekonomski uvjeti područja (npr. zapošljavanje)?  |  |  |
| Jesu li poduzete metode i istražni procesi pravilno opisani?  |  |  |
| Jesu li izvori podataka i informacija o postojećem okolišu pravilno navedeni?  |  |  |
| S obzirom da su predstavljene okolišne informacije i mogući utjecaji predloženog projekta i njegovih alternativa, postoje li ikakvi problemi koji nisu jasni?  |  |  |
| Jesu li predstavljeni potrebni podatci?  |  |  |
| Ako postoje aspekti okoliša koji nisu ispravno opisani, postoje li ikakve planirane mjere kako bi se razjasnili ovi problemi? |  |  |
| Je li opisan proces kojim je definiran djelokrug okolišne studije?  |  |  |
| Je li u potpunosti provedena cjelokupna konsultacija tijekom određivanja djelokruga te jesu li prezentirani njeni popratni komentari i stajališta?  |  |  |
| Jesu li opisane i izmjerene izravne, relevantne posljedice na zemljište i način njegovog korištenja, ljude i imovinu? Jesu li opisane i izmjerene primarne posljedice na geološke značajke i karakteristike tla? |  |  |
| Jesu li opisane i izmjerene izravne, relevantne posljedice na floru, faunu i staništa? |  |  |
| Jesu li opisane i izmjerene izravne, relevantne posljedice na hidrologiju i kvalitetu vode opisanih vodenih područja?  |  |  |
| Jesu li opisane i izmjerene izravne, relevantne posljedice na vodeni okoliš?  |  |  |
| Jesu li opisane i izmjerene izravne, primarne posljedice na kvalitetu zraka i klimatske uvjete? |  |  |
| Jesu li opisane i izmjerene izravne, relevantne, primarne posljedice na akustični okoliš (npr. buka ili vibracije)? |  |  |
| Jesu li opisane i izmjerene izravne, relevantne, primarne posljedice na toplinu, svjetlost ili elektromagnetsku radijaciju?  |  |  |
| Jesu li opisane izravne, relevantne, primarne posljedice na materijalnu imovinu i trošenje neobnovljivih prirodnih izvora (npr. fosilna goriva, minerali)?  |  |  |
| Jesu li opisane izravne, relevantne, primarne posljedice na lokacije ili značajke kulturne važnosti? |  |  |
| Jesu li opisane i ilustrirane izravne, relevantne, primarne posljedice na kvalitetu pejzaža, vidikovaca i pogleda?  |  |  |
| Jesu li opisane i izmjerene izravne, relevantne, primarne posljedice na demografske, društvene i društveno-ekonomske uvjete područja?  |  |  |
| Jesu li opisani i izmjereni sekundarne posljedice bilo kojih od gore spomenutih aspekata okoliša uzrokovani primarnim posljedicama?  |  |  |
| Jesu li opisane privremene, kratkotrajne, dugotrajne i trajne posljedice nastale prilikom radova ili tijekom određenih vremenskih perioda projektnih operacija ili razgradnje? |  |  |
| Jesu li opisane i izmjerene posljedice koje bi mogle biti rezultat nesreća, neočekivanih događanja te izloženosti projekta prirodnim katastrofama?  |  |  |
| Jesu li opisane cjelokupne posljedice projekta na okoliš zajedno sa ostalim postojećim ili planiranim razvojem na lokalitetu? |  |  |
| Jesu li identificirani geografski obujam, trajanje, učestalost, mogućnost preokreta i vjerovatnost pojave svake posljedice?  |  |  |
| Jesu li opisani i izmjerene primarne i sekundarne posljedice na ljudsko zdravlje? |  |  |
| Jesu li razmatrane i diskutirane posljedice na biodiverzitet, globalne klimatske promjene i održivi razvoj?  |  |  |
| Je li razmatran značaj ili važnost svake predviđene posljedice te je li diskutirana njihova usklađenost sa zakonskim zahtjevima, važnosti, i osjetljivosti pogođenih ljudi i resursa?  |  |  |
| Jesu li korišteni prikladni lokalni, nacionalni ili internacionalni standardi te relevantno rukovođenje u slučajevima u kojima je procijenjeno da posljedice nisu u skladu sa zakonskim standardima i zahtjevima?  |  |  |
| Je li se vodila diskusija o metodama za predviđanje opisanih posljedica, razlozima za njihov odabir, poteškoćama koje se javljaju i nedoumicama u rezultatima? |  |  |
| Jesu li opisana najgora moguća predviđanja u slučajevima gdje postoji nesigurnost oko preciznih detalja projekta ili u slučajevima gdje nema dovoljno podataka o utjecaju na okoliš?  |  |  |
| Je li jasno opisana osnova za procjenu značaja ili važnosti uticaja?  |  |  |
| Jesu li utjecaji opisani na osnovu pretpostavke da su sve predložene mjere smanjenja implementirane npr. jesu li opisani rezidualni utjecaji?  |  |  |
| Je li se prema bitnim posljedicama prilazi na drugačiji način od onih manje bitnih prilikom donošenja usaglašene odluke?  |  |  |
| Je li se diskusija fokusira na ključne probleme te je li se izbjegavaju beznačajne i nepotrebne informacije? |  |  |
| Je li se posebno naglašavaju najozbiljnije i najštetnije posljedice projekta, a manje one posljedice koje nemaju veliki značaj? |  |  |

**MJERE UBLAŽAVANJA UTICAJA NA OKOLIŠ**

|  |  |  |
| --- | --- | --- |
| **Pitanje** | **Ocjena** | **Bilješka/Komentar** |
| Je li razmatran potencijal za ublažavanje posljedica tamo gdje se javljaju štetne posljedice na bilo koji dio okoliša? |  |  |
| Jesu li mjere koje izvođač predlaže kako bi se smanjile posljedice jasno opisane i je li njihov efekt na dimenzije i važnost ovih posljedica jasno objašnjen?  |  |  |
| Je li jasno naglašena namjera koju izvođač ima sa mjerama ublažavanja?  |  |  |
| Je li izvođač obvezan ugovorom da implementira predložene mjere ublažavanja ili su one samo prijedlozi i savjeti?  |  |  |
| Jesu li objašnjeni razlozi za odabir određene mjere za ublažavanje? |  |  |
| Jesu li jasno definirane odgovornosti prilikom implementacije mjera ublažavanja, uključujući i financiranje?  |  |  |
| Je li jasno objašnjen razlog u slučajevima gdje je smanjenje značajnih štetnih posljedica nemoguće ili gdje je izvođač odlučio da ne predlaže ikakvu mjeru za ublažavanje?  |  |  |
| Je li očita upotreba širokog spektra mogućih rješenja problema smanjenja, uključujući mjere za smanjenje ili izbjegavanje uticaja kao što su alternativne strategije, lokacije, metode/procesi, mjere naknade, itd.?  |  |  |
| Je li monitoring plan objašnjen u EIA studiji? |  |  |
| Jesu li indikatori monitoringa jasno definirani na temelju osnovnih informacija i vjerovatnih uticaja koje je indentificirala EIA studija?  |  |  |
| Je li EIA studija jasno definirala obavezne radnje koje moraju biti odrađene kao odgovor na ove štetne posljedice tamo gdje ih monitoring otkrije?  |  |  |
| Je li prikazan plan informiranja zainteresiranih subjekata o ovim štetnim posljedicama?  |  |  |
| Uključuje li predložena monitoring shema praćenje vjerovatnih prekograničnih uticaja?  |  |  |
| Ako jeste, je li jasno kako će pogođena država biti informirana o rezultatima monitoringa i na koji način će sudjelovati u aktivnostima kojima će se odgovoriti na ove štetne posljedice? |  |  |

**OBRAZLOŽENJE**

**I . ZAKONSKI OSNOV ZA DONOŠENJE PROPISA**

Zakonski osnov za donošenje ovog pravilnika sadržan je u odredbi člana 59. Zakona o zaštiti okolisa i člana 23. Izmjena i dopuna Zakona o zaštiti okoliša (Službene novine Federacije BiH“, br. 33/03 i 38/09) kojom je propisano da će se provedbenim propisom urediti uvjeti i kriteriji za odobravanje i imenovanje za članove u stručnim komisijama za ocjenu Studija o procjeni uticaja na okoliš u postupku izdavanja okolinske dozvoleiStrateških studija.

**II. RAZLOZI ZA DONOŠENJE PROPISA**

Izmjene i dopune Pravilnika o utvrđivanju uvjeta, kriterija za odobravanje i održavanje certifikacije za članove u stručnim komisijama za ocjenu planova aktivnosti i studija o procjeni uticaja na okoliš u postupku izdavanja okolinske dozvole („Službene novine Federacije BiH“, broj: 94/12) su pokrenute na osnovu zaključka Vlade FBiH V. broj 1762/2020 od 22.12.2020.godine, koji je Vlada Federacije Bosne i Hercegovine donijela na 248. Sjednici održanoj, kojom se zadužuje Federalno ministarstvo okoliša i turizma da, na osnovu odredbi Zakona o zaštiti okoliša (Službene novine Federacije BiH, br. 33/03 i 38/09) sprovede slijedeće aktivnosti:

Tačka 4.4 Donošenja izmjena Pravilnika o utvrdivanju uslova, kriterija za odobravanje i održavanje certifikacije za članove u stručnim komisijama za ocjenu planova aktivnosti i studija o procjeni uticaja na okoliš u postupku izdavanja okolinske dozvole (Službene novine Federacije BiH, broj: 94/12).

Federalno ministarstvo okolisa i turizma je izmjene Pravilnika pokrenulo kako bi se na bolji i efikasniji način uredilo pitanje imenovanja članova/stručnjaka za rad u stručnim komisijama za ocjenu studija uticaja na okoliš I strateških studija u postupku provedbe Procjene uticaja na okoliš.

**III. OBRAZLOŽENJE PREDLOŽENIH ČLANOVA**

Članom 1. određuje se cilj tj. šta se želi urediti Pravilnikom.

Članom 2. date su osnovne definicije i njihovo značenje.

Članom 3. navedeno je decidno za koje studije će biti imenovani članovi komisja sa liste stručnjaka, kao i imenovanje i mandat članova posebne komisije koja će ocjenjivati zahtjeve kandidata.

Članom 4. uređuju se ovlaštenja i odgovornost posebne komisije.

Članom 5. određeni su osnovni uvjeti za stavljanje na listu stručnjakatj. da kandidati moraju imati prebivalište u Federaciji BiH i reference/obrazovanje/radno iskustvo iz ~~oblasti~~ područja rada navedenih u članu 8. Pravilnika.

Članom 6. definisan je način dostavljanja zahtjeva, način objavljivanja javnog poziva kao i mogućnost naknadne prijave za stavljanje na listu.

Članom 7. definisan je sadržaj zahtjeva koji dostavljaju kandidati, te uslovi za stavljanje na listu i učešće u radu stručnih komisija predstvanika javnih institucija i nevladinog sektora.

Članom 8. definisana su područja za koju se opredjeljuju kandidati u skladu sa svojim radnim obrazovanjem/ iskustvom/referencama.

Članom 9. određen je rok za pregled zahtjeva po javnom pozivu, postupanje posebne komisije i rok za donošenje rješenja o listi stručnjaka i objavu na web stranici.

Članom 10. uređuje se nadzor nad radom stručnjaka, prijedlog za skidanje sa liste stručnjaka, rok za postupanje po prijedlogu posebne komisije i pravni lijek.

Članom 11. uređuje se vođenje i ažuriranje liste stručnjaka po oblastim, te javni uvid u listu putem web stranice

Članom 12. uređuje seIzbor stručnjaka sa liste za rad u stručnim komisijama

Članom 13. uređen je način plaćanja naknade za rad Komisija za ocjenu zahtjeva za stavljanje na listu da se kandidati biraju za pojedina oblasti iz člana 8. ovog Pravilnika po abcednom redu.

Članom 14. uređuje se rad Komisija za ocjenu zahtjeva za stavljanje na listu i stručne komisije i donošenje Poslovnika o radu komisija.

Član 15. uređuje se Postupanje ministarstva do objavljivanja nove liste

Članom 16. uređuje se status ranije certificiranih stručnjaka

Članom 17. određuje se Prestanak važenja pravilnika koji je u primjeni

Članom 18. uređuje se stupanje na snagu ovog Pravilnika.

**IV. FINANSIJSKA SREDSTVA ZA PROVOĐENJE PROPISA**

Za provođenje ovoga pravilnika nije potrebno osigurati sredstva iz Budžeta Federacije Bosne i Hercegovine.